CELEX: 62015TA0231
Language: lt
Date: 2017-03-22 00:00:00
Title: Byla T-231/15: 2017 m. kovo 22 d. Bendrojo Teismo sprendimas byloje Haswani/Taryba (Bendra užsienio ir saugumo politika — Ribojamosios priemonės Sirijai — Lėšų įšaldymas — Ieškinio tikslinimas — Pareiga motyvuoti — Teisė į gynybą — Vertinimo klaida — Proporcingumas — Deliktinė atsakomybė)

8.5.2017   
            
            
               LT
            
            
               Europos Sąjungos oficialusis leidinys
            
            
               C 144/35
            
         2017 m. kovo 22 d. Bendrojo Teismo sprendimas byloje Haswani/Taryba
   
   (Byla T-231/15) (1)
   
   ((Bendra užsienio ir saugumo politika - Ribojamosios priemonės Sirijai - Lėšų įšaldymas - Ieškinio tikslinimas - Pareiga motyvuoti - Teisė į gynybą - Vertinimo klaida - Proporcingumas - Deliktinė atsakomybė))
   (2017/C 144/46)
   Proceso kalba: prancūzų
   
      Šalys
   
   
      Ieškovas: George Haswani (Jabrudas, Sirija), atstovaujamas advokato G. Karouni
   
      Atsakovė: Europos Sąjungos Taryba, iš pradžių atstovaujama G. Étienne ir S. Kyriakopoulou, vėliau – S. Kyriakopoulou
   
      Atsakovės pusėje į bylą įstojusi šalis: Europos Komisija, atstovaujama L. Havas ir R. Tricot
   
      Dalykas
   
   Pirma, SESV 263 straipsniu grindžiamas prašymas panaikinti 2015 m. kovo 6 d. Tarybos įgyvendinimo sprendimą (BUSP) 2015/383, kuriuo įgyvendinamas Sprendimas 2013/255/BUSP dėl ribojamųjų priemonių Sirijai (OL L 64, 2015, p. 41), 2015 m. kovo 6 d. Tarybos įgyvendinimo reglamentą (ES) 2015/375, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje (OL L 64, 2015, p. 10), 2015 m. gegužės 28 d. Tarybos sprendimą (BUSP) 2015/837, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai (OL L 132, 2015, p. 82), 2015 m. gegužės 28 d. Tarybos įgyvendinimo reglamentą (BUSP) 2015/828, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje (OL L 132, 2015, p. 3), 2016 m. gegužės 27 d. Tarybos sprendimą (BUSP) 2016/850, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai (OL L 141, 2016, p. 125) ir 2016 m. gegužės 27 d. Tarybos įgyvendinimo reglamentą (BUSP) 2016/840, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje (OL L 141, 2016, p. 30) tiek, kiek šie teisės aktai susiję su ieškovu, ir, antra, SESV 268 straipsniu grindžiamas prašymas gauti kompensaciją už žalą, kurią ieškovas tariamai patyrė dėl šių teisės aktų.
   
      Rezoliucinė dalis
   
   
               1.
            
            
               Atmesti prašymą panaikinti 2016 m. gegužės 27 d. Tarybos sprendimą (BUSP) 2016/850, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai, ir 2016 m. gegužės 27 d. Tarybos įgyvendinimo reglamentą (BUSP) 2016/840, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kaip nepriimtiną.
            
         
               2.
            
            
               2015 m. kovo 6 d. Tarybos įgyvendinimo sprendimą (BUSP) 2015/383, kuriuo įgyvendinamas Sprendimas 2013/255/BUSP dėl ribojamųjų priemonių Sirijai, 2015 m. kovo 6 d. Tarybos įgyvendinimo reglamentą (ES) 2015/375, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje, 2015 m. gegužės 28 d. Tarybos sprendimą (BUSP) 2015/837, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai, ir 2015 m. gegužės 28 d. Tarybos įgyvendinimo reglamentą (BUSP) 2015/828, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje, panaikinti tiek, kiek jie yra susiję su George Haswani.
            
         
               3.
            
            
               Atmesti G. Haswani prašymą atlyginti žalą.
            
         
               4.
            
            
               Europos Sąjungos Taryba padengia savo bylinėjimosi išlaidas, susijusias su G. Haswani pateiktais prašymais panaikinti Įgyvendinimo sprendimą 2015/383, Įgyvendinimo reglamentą 2015/375, Sprendimą 2015/837 ir Įgyvendinimo reglamentą 2015/828, ir vieną trečdalį G. Haswani bylinėjimosi išlaidų, patirtų dėl šių prašymų.
            
         
               5.
            
            
               G. Haswani padengia savo bylinėjimosi išlaidas, susijusias su prašymais panaikinti Sprendimą 2016/850 ir Įgyvendinimo reglamentą 2016/840 bei prašymu atlyginti žalą, ir du trečdalius Tarybos bylinėjimosi išlaidų, patirtų dėl šių prašymų.
            
         
               6.
            
            
               Europos Komisija padengia savo bylinėjimosi išlaidas.
            
         
      (1)  OL C 213, 2015 6 29.